Publication: Magyar Közlöny
Issue: MK-1998-84 (Year: 1998, Number: 84)
Era: 1990-2004
Section: a 152/1998. (IX. 18.) Korm. rendelethez
Paragraph Index: 113

c) Szakmai törzsanyag A környezettan-tanári szak sajátos képesítési követelményei — az R. 2. számú melléklet — 4. ca) és 4. cb) pontjaiban foglaltakon túlmenően az alábbi kiegészítő ismeretek: — Az ember egyedfejlődése. — A Föld belső szerkezete, annak változásai. — A kőzetburok szerkezete, fejlődése, ásványok és kőzetek. A Föld anyagainak hasznosítása: nyersanyagok és energiahordozók. — A főbb földtörténeti időszakok. Az antropogén geomorfológia rendszere és fő területei. — A Föld légkörének anyagi összetétele és mozgásfolyamatai. Energiaátalakulások a légkörben. — Főbb hazai talajtípusaink. A talajvédelem eszközrendszere. — A táj struktúrája, típusa, természeti és társadalmi hatásokra bekövetkező változásai. — Magyarország természeti viszonyainak általános jellemzése. Magyarország nagy tájai, hazai tájtípusok. — Ökotoxikológia. — Környezetanalitika, mintavételi eljárások. — Atom- és molekulaspektroszkópiai módszerek, tömegspektrometria és alkalmazásuk a környezeti minták analízisében. — Az épített környezet fogalma, összetevői, védelmének eszközrendszere. — A hulladékgazdálkodás lényege, korszerű módszerei. — A zaj okozta környezeti károk és elhárításuk. — A levegőszennyezés forrásai és csökkentésének lehetőségei, modellezése, mérési eljárások. — Felszíni és felszín alatti vízrendszerek jellemzése. A víz mint élettér. A vízi életközösségek. A vízminőség és a vízminőség-védelem. — A víz földi körforgása, a csapadékok jellemzése. Hidrológiai mérési módszerek. — A felszíni és felszín alatti vízszennyezés terjedésének modellezése. — Az ipari és kommunális szennyvizek kezelése. — Környezetállapot felmérése, a környezet minősítése, hatástanulmány, adatok kiértékelése. — Környezet-egészségtan alapjai, a környezet-egészségügyi problémák felismerésének és elhárításának módszerei. — A környezetvédelem hazai és nemzetközi jogi vonatkozásai, igazgatási, szabályozási ismeretek. — A minőségbiztosítási ismeretek. A szakmai törzsanyagot megalapozó tananyagból a tanórával megszerzendő szakmai tanulmányi munkaegységek száma legalább 70.

Source: https://magyarkozlony.hu/hivatalos-lapok/7081051d65a7b2f0300f1af2f3be1c9fb4bc23f3/dokumentumok/1dde8be70668810cd1af1560bcd834e68a2d2fb4/letoltes